**CUM SĂ FII CU UN PAS ÎNAINTEA PESTEI PORCINE AFRICANE**

Pesta porcină este o boală **virală.**

În mod obișnuit este **mortală** pentru **porcii** domestici și mistreți.

**Nu există vaccin** sau tratament pentru această boală.

Din această cauză provoacă serioase probleme socio-economice în țările afectate.

Virusul rezistă câteva luni în mediul înconjurător și în cadavre.

Prepararea sau afumarea cărnii de porc **NU distruge** virusul.

Oamenii nu se îmbolnăvesc dar ajută la răspândirea virusului prin hainele sau echipamentele contaminate.

Semnele clinice ale bolii sunt variabile și nu sunt ușor de recunoscut.

Animalele afectate pot avea unul sau mai multe semne clinice, duoă cum urmează:

 -febră mare, apatie și imposibilitatea de a sta în picioare;

 -vomă, diaree, uneori cu sânge;

 -pete roșii-albăstrui pe piele, în special în zonele urechilor și râtului;

 -tuse și respirație îngreunată;

 -avorturi spontane, nașteri de fetuși morți și nesiguranța în mers a purceilor.

Majoritatea animalelor infectate mor în 10 zile.

Contaminarea animalelor sănătoase se poate produce în mai multe feluri:

 -prin contactul direct al porcilor sănătoși cu cei bolnavi;

 -prin hrănirea acestora cu resturi alimentare contaminate;

 -contactul cu materiale contaminate;

 -contactul cu oamenii care poartă haine și încălțăminte contaminate;

Contactați imediat medicul veterinar dacă suspectați că efectivul de animale este contaminat.

Nu deplasați animalele din fermă sau gospodărie.

Întotdeauna schimbați-vă îmbrăcămintea și încălțămintea atunci când părăsiți ferma sau gospodăria.

Înainte de a achiziționa furaje, așternut și porci, asigurați-vă că acestea provin din unități verificate, care au implementate toate măsurile de siguranță pentru a evita pătrunderea virusului.

Asigurați-vă că porcii din gospodăria dumneavoastră nu intră în contact cu mistreții sau cu porcii din alte gospodării.

Niciodată să nu hrăniți porcii cu resturi alimentare.

Evitați creșterea porcilor în padocurile exterioare, în zonele în care evoluează Pesta Porcină Africană.

Achiziția și transportul cărnii și a preparatelor din carne de porc din zonele infectate pot răspândi virusul.

Vânătorii și câinii acestora nu trebuie să vină în contact cu porcii domestici după vânătoare.

Fermierii sau vânătorii să nu arunce pe câmp sau în pădure resturi rezultate în urma eviscerării carcaselor de porci domestici sau mistreți.

Nu aruncați resturi alimentare sau gunoi în zonele care pot fi frecventate de mistreți.

Contactați medicul veterinar dacă găsiți cadavre de mistreți chiar dacă în zonă NU evoluează PESTA PORCINĂ AFRICANĂ.